钦定古今图书集成/方舆汇编/职方典/第1496卷 > 曲靖府古迹考 通志
## 钦定古今图书集成/方舆汇编/职方典/第1496卷 > 曲靖府古迹考 通志

本府。〈南宁县附郭。〉

《李元礼碑　》，在城南一里。上刻篆书“汉光和五年闰四月十五日汉李元礼” 等字，馀莫辨。传为李膺遭党锢，流妻子门人于此。

“八塔　” 在城东五台山下，武侯建镇地脉。“双井　” 在城北关，一井两窍，武侯凿。

《石城碑　》在城北二里许。昔段氏与三十七部落会盟所立。

皇清康熙十八年，营兵于土中挖出“碑”字犹存。

临漪楼　在北城上，因城为楼，下瞰芰荷、垂柳。楼废台存。

《爨府君碑　》在城南十馀里，为兴右太守爨深立。

旧南宁县址　在府西十五里三岔平川中，古址尚存。

洗砚池　在城南负金山下，水黑如墨。

石羊　在城西北二十五里，其形如羊。相传有

人暮夜见羊食禾，追断其首，次日视之，石也。靖州城址　在城南十五里，俗名“南城。”

石城　按《明一统志》：“在府城北二十馀里，隋牂牁郡地，唐为庄州石城县，属黔州都督”

旧府治　按《明通志》：在府南城村，今遗址尚存。越州　按《明一统志》：“在府城南一十五里，本唐悦州，领甘泉等六县，后为爨蛮所据，号普么部。元置千户所，改越州，洪武永州省。”

曲靖卫　按《明一统志》：“在府治西，洪武二十年建。”

南楼　按《明通志》：“在府城南，重屋三层，年久倾圮。弘治间，同知胡光，指挥李磬重修。”

钟鼓楼　按《明通志》，“在府城中，洪武十一年建，上有铜漏。”

武侯水阁　按《明通志》：“在城北玩荷池中，筑高台，建水阁，游观者多至其间。”

霑益州

废城遗址　凡四：西平州，在州东二里。石梁县，在州东北五十里。罗山县，在州东南一百二十里。交水县，旧名陬笼城，其先为磨弥部蛮，在州南二百三十里。久经裁废，仅有荒址。

越州卫　按《明一统志》：“在州东南六十里，洪武二十七年建。”

乌撒卫后千户所　按《明一统志》：“在州治西北，隶贵州乌撒卫。”

陆凉州

废城遗城　凡六。卤昌城在州西南。旧州城在州北。河纳县城在州西。芳华县城在州西。木栅羲城、《骑思》笼城，俱在州中涎泽上。今皆废址，半属民居。

陆凉卫　按《明一统志》：“在州西南二十五里，洪武三十一年建。”

马龙守御千户所　按《明一统志》：“在州治北，永乐二年建。”

罗平州

旧罗平州　按《明通志》：在喜旧溪东，遗址废为平原。

土官寨　，在州治北十里，石园台基现在。一在东淑龙山，城郭林木如故。

凉马山　在州北十里，土酋牧马之处。

阿邦城　在州南三十里，土酋龙少恃险处。梁王堆　，在州南二十里。凡数处，相传以为屯粮所在。

龙马遗迹　在州东北五十里，地名以开额。一在州北三十里，地名落红箐。

《仙人足迹　》，在白蜡山后。路旁有石，石上有靴迹，深一寸，长一尺。

石牛角　在州南四十里，地名“补多” ，双石对峙，各生孔。昔年晴鸣则阴，阴鸣则晴，后有妇女厌之，今吹则微鸣。

仙锄　在州北三十里。壁上有石，若锄横挂。世传仙人采药，锄后化为石。

金鸡　在州东北三十里金鸡山。有石鸡独立，相传尝入田啄食，土人凿去其喙。

石虎　在州西十五里。路旁石虎倒悬崖间，每岁有虎来朝。

七龙挽渡　即《牂牁古》渡，内有沙舟七，横列中流。

曲水金花　在州南三十里。路旁石洞中有数潭，每年三月清明，潭水浮沫，色分黄白，金花灿烂，拨之复合。

亦佐县城　在州东二百里。明天启间重筑。

皇清康熙四年，知县邢伟请迁于普克，筑土垣。今裁。

城存

方圆塔　在州西南罗甸村。一方一圆，俱元梁王建。

马龙州

耶城址　尚灒。城址　俱在州东南。

废通泉县城址　在州西四十里。本《槃瓠》裔纳垢之孙易陬分居其地。元初，为易笼百户，复改置县。后裁，城废址存。

马隆所城　在州北。明永乐间建，今裁。城存。义象冢　在州北。明天启四年，安效良叛，至马龙景东，土兵统象，马逆战，大破之，一象奋勇冲阵，被流矢死。巡抚王伉立碑建坊，表曰“忠勇义象。”

仙台洞　在平彝卫，樵者时闻奕棋声。

寻甸州

会盟处　在易隆驿关索岭上有石碑，“汉诸葛武侯南征时会盟于此。”

米花洗马山　：在州西亦郎里。俗传土人曾据。

此山，汉兵攻之，谓其无水，土人以米花洗马，攻者疑不敢逼。

为美县　，按《明一统志》：在城北三里，地名溢浦，适吕赕甸，方百里，即仁地之故部。元置为美县，明省。

归厚县　按《明一统志》：在城西一百三十里，地名易浪浦笼，旧属仁地部，元置倘俸县，后改曰归厚，明省。

大罗卫　按“《明一统志》，在城内，嘉靖中建。” 木密关守御千户所　“按《明一统志》：在城东南七十里，洪武二十三年建。”

九湾九层城　，按《州志》，“在州西亦郎里，归厚县故址，与武定接壤。”

龙马蹄　按《州志》：“在州西五里一岩，遗龙马足迹于上。”

平彝县《古迹》未载，无考。